Diari Oficial de la Generalitat Valenciana


Sumari del DOGV 8830, del 09-06-2020 (2020/3923)

Informació pública de l'aprovació de l'informe ambiental i territorial estratègic de la modificació puntual número 6 del Pla general.
-------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3923


Data del document
:   01-06-2020

Organisme emissor
:   Ajuntament de Guadassuar

Tipus de document
:   Anunci

Descriptors 

:   * Guadassuar
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 6 del Pla general. [2020/3923]  
La Junta de Govern Local de l'Ajuntament de Guadassuar, en la sessió celebrada el 28 de maig de 2020, va adoptar l'acord que en la part dispositiva diu el següent:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 6 del Pla general de Guadassuar promoguda per l'Ajuntament de Guadassuar, consistent en incorporar al planejament vigent l'ús de tanatori, per no tindre efectes significatius sobre el medi ambient conforme amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, correspon continuar la tramitació conforme amb el capítol III del títol III del llibre I de la LOTUP, o amb la legislació sectorial corresponent, i cal ajustar la proposta de modificació als següents punts:  
  
- Eliminar de l'objecte de la modificació l'ús crematori, ja que la zona d'ordenació INA on es pretén introduir està pendent de desenvolupament pel seu corresponent pla de reforma interior; amb el que s'estima més convenient introduir aquest nou ús en el PRI que haurà d'establir l'ordenació detallada.  
- Introduir l'ús tanatori com un ús terciari en un nou article 39.5 i no dins de l'article 38.  
- Introduir la compatibilitat de l'ús tanatori amb l'ús global de la zona d'ordenació (INM-2) en l'article 45.4.  
- Definir una dotació mínima d'aparcament per a l'ús tanatori.  
Segon. Comunicar el present acord a l'òrgan promotor i a l'òrgan substantiu a l'efecte de continuar el procediment d'aprovació del pla o programa d'acord amb el capítol següent d'aquesta llei o de la legislació sectorial corresponent, i indicar que, com es tracta d'una qüestió de planejament, s'entén d'interés general la continuïtat del procediment, segons la disposició addicional 3.4 de l'RD 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
  
Tercer. De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no és possible interposar cap recurs, sense perjudici dels que, si escau, pertoquen en via judicial contenciós-administrativa contra la disposició de caràcter general que haguera aprovat el pla o programa, o bé, sense perjudici dels que pertoquen en via administrativa contra l'acte, si escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Quart. De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla o programa en el termini màxim de quatre anys des de la publicació.  
Cinqué. Notificar aquesta resolució als interessats que apareguen en l'expedient ambiental d'aquesta actuació, i incloure aquesta resolució en la documentació de planejament urbanístic.  
Sisé. De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
L'informe íntegre i la documentació corresponent poden consultar-se en la pàgina web d'aquest ajuntament a través del següent enllaç:   
  
https://www.guadassuar.es».  
  
Guadassuar, 1 de juny de 2020.- L'alcalde: Salvador Montañana Sanz.